CELEX: 32022D0796
Language: hr
Date: 2022-05-12 00:00:00
Title: Odluka Komisije (EU) 2022/796 оd 12. svibnja 2022. o odobravanju, u ime Europske unije, izmjene Priloga XVIII. Sporazumu o pridruživanju između Europske unije i njezinih država članica, s jedne strane, i Srednje Amerike, s druge strane

20.5.2022   
               
               
                  HR
               
               
                  Službeni list Europske unije
               
               
                  L 141/111
               
            
         ODLUKA KOMISIJE (EU) 2022/796
         оd 12. svibnja 2022.
         o odobravanju, u ime Europske unije, izmjene Priloga XVIII. Sporazumu o pridruživanju između Europske unije i njezinih država članica, s jedne strane, i Srednje Amerike, s druge strane
         EUROPSKA KOMISIJA,
         uzimajući u obzir Ugovor o funkcioniranju Europske unije
         uzimajući u obzir Odluku Vijeća 2012/734/EU od 25. lipnja 2012. o potpisivanju, u ime Europske unije, Sporazuma o pridruživanju između Europske unije i njezinih država članica, s jedne strane, i Srednje Amerike, s druge strane, te o privremenoj primjeni dijela IV. Sporazuma koji se odnosi na trgovinska pitanja (1), a posebno njezin članak 4.,
         budući da:
         
                     (1)
                  
                  
                     Čeka se stupanje na snagu Sporazuma o pridruživanju između Europske unije i njezinih država članica, s jedne strane, i Srednje Amerike, s druge strane („Sporazum”).
                  
               
                     (2)
                  
                  
                     Međutim, člankom 353. stavkom 4. Sporazuma predviđa se privremena primjena dijela IV. Sporazuma, koji se odnosi na trgovinska pitanja. Stoga se dio IV. Sporazuma privremeno primjenjuje od 1. kolovoza 2013. za Honduras, Nikaragvu i Panamu, od 1. listopada 2013. za Kostariku i El Salvador, a od 1. prosinca 2013. za Gvatemalu.
                  
               
                     (3)
                  
                  
                     Člankom 247. Sporazuma predviđa se mogućnost da se u Prilog XVIII. Sporazumu („Zaštićene oznake zemljopisnog podrijetla”) dodaju nove oznake zemljopisnog podrijetla kad završi postupak podnošenja prigovora i uspješno ih ispitaju nadležna nacionalna ili regionalna tijela u skladu s relevantnim pravilima i postupcima Vijeća za pridruživanje.
                  
               
                     (4)
                  
                  
                     Kostarika je Uniji podnijela zahtjev za dodavanje jedne nove oznake zemljopisnog podrijetla u dio B Priloga XVIII. Sporazumu. Unija je dovršila postupak podnošenja prigovora i ispitivanje te nove oznake zemljopisnog podrijetla.
                  
               
                     (5)
                  
                  
                     EL Salvador je Uniji podnio zahtjev za dodavanje deset novih oznaka zemljopisnog podrijetla u dio B Priloga XVIII. Sporazumu. Unija je dovršila postupak podnošenja prigovora i ispitivanje tih novih oznaka zemljopisnog podrijetla.
                  
               
                     (6)
                  
                  
                     U skladu s člankom 6. Sporazuma Vijeće za pridruživanje osnovano na temelju članka 4. Sporazuma ovlašteno je izmijeniti popis oznaka zemljopisnog podrijetla utvrđen u Prilogu XVIII. Sporazumu.
                  
               
                     (7)
                  
                  
                     Člankom 274. Sporazuma osniva se Pododbor za intelektualno vlasništvo, koji može preporučiti, a Vijeće za pridruživanje odobriti, izmjene popisa oznaka zemljopisnog podrijetla utvrđenog u Prilogu XVIII. Sporazumu.
                  
               
                     (8)
                  
                  
                     Pododbor za intelektualno vlasništvo ocijenio je 13. lipnja 2022. informacije o dodatnim oznakama zemljopisnog podrijetla Kostarike i El Salvadora i preporučio Vijeću za pridruživanje da na odgovarajući način izmijeni dio B Priloga XVIII. Sporazumu.
                  
               
                     (9)
                  
                  
                     Dio B Priloga XVIII. Sporazumu trebalo bi stoga na odgovarajući način izmijeniti, a te bi izmjene trebalo odobriti u ime Unije,
                  
               ODLUČILA JE:
         
            Članak 1.
            Izmjene dijela B Priloga XVIII. Sporazumu navedene u nacrtu odluke Vijeća za pridruživanje odobravaju se u ime Europske unije.
            Nacrt odluke Vijeća za pridruživanje priložen je ovoj Odluci.
         
         
            Članak 2.
            Predstavnik Unije u Vijeću za pridruživanje ovlašten je u ime Unije odobriti odluku Vijeća za pridruživanje.
         
         
            Članak 3.
            Ova Odluka objavljuje se u Službenom listu Europske unije.
            Nakon donošenja Odluka Vijeća za pridruživanje objavljuje se u Službenom listu Europske unije.
         
         
            Sastavljeno u Bruxellesu 12. svibnja 2022.
            
               
                  Za Komisiju
               
               Janusz WOJCIECHOWSKI
               
                  Član Komisije
               
            
         
         
            (1)  SL L 346, 15.12.2012., str. 1.
         
      
      
         
            PRILOG
            
               
                  NACRT ODLUKE br. […]/2022. VIJEĆA ZA PRIDRUŽIVANJE EU-a I SREDNJE AMERIKE
                  o izmjeni Priloga XVIII. („Zaštićene oznake zemljopisnog podrijetla”) Sporazumu o pridruživanju između Europske unije i njezinih država članica, s jedne strane, i Srednje Amerike, s druge strane
                  VIJEĆE ZA PRIDRUŽIVANJE EU-a i SREDNJE AMERIKE,
                  uzimajući u obzir Sporazum o pridruživanju između Europske unije i njezinih država članica, s jedne strane, i Srednje Amerike, s druge strane, a posebno njegov članak 247.,
                  budući da:
                  
                              (1)
                           
                           
                              Sporazum o pridruživanju između Europske unije i njezinih država članica, s jedne strane, i Srednje Amerike, s druge strane (dalje u tekstu „Sporazum”) (1) privremeno se primjenjuje od 1. kolovoza 2013. za Honduras, Nikaragvu i Panamu, od 1. listopada 2013. za Kostariku i El Salvador te od 1. prosinca 2013. za Gvatemalu.
                           
                        
                              (2)
                           
                           
                              Člankom 247. Sporazuma predviđa se mogućnost da se u Prilog XVIII. Sporazumu („Zaštićene oznake zemljopisnog podrijetla”) dodaju nove oznake zemljopisnog podrijetla kad završi postupak podnošenja prigovora i uspješno ih ispitaju nadležna nacionalna ili regionalna tijela u skladu s relevantnim pravilima i postupcima Vijeća za pridruživanje.
                           
                        
                              (3)
                           
                           
                              Kostarika je 2. srpnja 2020. Uniji podnijela zahtjev za dodavanje jedne nove oznake zemljopisnog podrijetla u Prilog XVIII. Sporazumu („Zaštićene oznake zemljopisnog podrijetla”) u skladu s člankom 247. Sporazuma. Unija je dovršila postupak ispitivanja i podnošenja prigovora (objavljen 6. prosinca 2021. (2)) za novu oznaku zemljopisnog podrijetla Kostarike.
                           
                        
                              (4)
                           
                           
                              El Salvador je 7. lipnja 2021. Uniji podnio zahtjev za dodavanje deset novih oznaka zemljopisnog podrijetla u Prilog XVIII. Sporazumu („Zaštićene oznake zemljopisnog podrijetla”) u skladu s člankom 247. Sporazuma. Unija je dovršila postupak ispitivanja i podnošenja prigovora (objavljen 28. prosinca 2021. (3)) za novu oznaku zemljopisnog podrijetla El Salvadora.
                           
                        
                              (5)
                           
                           
                              Na temelju članka 274. stavka 2. Sporazuma Pododbor za intelektualno vlasništvo na zajedničkom sastanku EU-a i stranaka iz Srednje Amerike 13. lipnja 2022. zaključio je, nakon prethodne procjene dostavljenih informacija o novim oznakama zemljopisnog podrijetla Kostarike i El Salvadora, da će Vijeću za pridruživanje preporučiti da na odgovarajući način izmijeni Prilog XVIII. Sporazumu.
                           
                        
                              (6)
                           
                           
                              Vijeće za pridruživanje ovlašteno je uz suglasnost članova donijeti tu odluku u skladu s člankom 11. svojeg Poslovnika.
                           
                        
                              (7)
                           
                           
                              Prilog XVIII. Sporazumu trebalo bi stoga izmijeniti kako je navedeno u ovoj Odluci,
                           
                        ODLUČILO JE:
                  
                     Članak 1.
                     Unosi u Prilogu ovoj Odluci dodaju se u tablicu u dijelu B Priloga XVIII. „Zaštićene oznake zemljopisnog podrijetla” Sporazumu, kako je utvrđena Odlukom br. 5/2014 Vijeća za pridruživanje EU-a i Srednje Amerike (4).
                  
                  
                     Članak 2.
                     Ovu Odluku, sastavljenu u dva primjerka, potpisuju predstavnici Vijeća za pridruživanje EU-a i Srednje Amerike koji su ovlašteni djelovati u ime stranaka za potrebe izmjene Sporazuma.
                     Ova Odluka proizvodi učinke od datuma zadnjeg potpisa.
                     Ova Odluka stupa na snagu na dan donošenja.
                  
                  
                     Sastavljeno u
                     
                        
                           Za Odbor za trgovinu
                        
                        
                           Voditelj delegacije EU-a
                        
                     
                     
                        
                           Voditelj izaslanstva Srednje Amerike
                        
                     
                  
               
            
            
               (1)  SL L 346, 15.12.2012., str. 3.
            
            
               (2)  INFORMATIVNA OBAVIJEST – JAVNO SAVJETOVANJE Oznake zemljopisnog podrijetla iz Kostarike koje je potrebno zaštititi kao oznake zemljopisnog podrijetla u Europskoj uniji (SL C 489, 6.12.2021., str. 10.).
            
               (3)  INFORMATIVNA OBAVIJEST – JAVNO SAVJETOVANJE Oznake zemljopisnog podrijetla iz El Salvadora koje je potrebno zaštititi kao oznake zemljopisnog podrijetla u Europskoj uniji (SL C 522, 28.12.2021., str. 20.) i Ispravak INFORMATIVNE OBAVIJESTI – JAVNOG SAVJETOVANJA – Oznake zemljopisnog podrijetla iz El Salvadora koje je potrebno zaštititi kao oznake zemljopisnog podrijetla u Europskoj uniji (SL C 30, 20.1.2022., str. 2.).
            
               (4)  Odluka br. 5/2014 Vijeća za pridruživanje Europske unije i Srednje Amerike od 7. studenoga 2014. o oznakama zemljopisnog podrijetla koje treba uvrstiti u Prilog XVIII. Sporazumu (SL L 196, 24.7.2015., str. 59.).
         
      
      
         
            PRILOG
            
                        Zemlja
                     
                     
                        Ime
                     
                     
                        Proizvodi
                     
                  
                        Kostarika
                     
                     
                        Tarrazú
                     
                     
                        Kava
                     
                  
                        El Salvador
                     
                     
                        Café Alotepec
                     
                     
                        Kava
                     
                  
                        El Salvador
                     
                     
                        Café Bálsamo Quezaltepec
                     
                     
                        Kava
                     
                  
                        El Salvador
                     
                     
                        Café Cacahuatique
                     
                     
                        Kava
                     
                  
                        El Salvador
                     
                     
                        Café Chichontepec
                     
                     
                        Kava
                     
                  
                        El Salvador
                     
                     
                        Café Tecapa Chinameca
                     
                     
                        Kava
                     
                  
                        El Salvador
                     
                     
                        Camarón Bahía de Jiquilisco
                     
                     
                        Kozice
                     
                  
                        El Salvador
                     
                     
                        Chaparro
                     
                     
                        Destilirano jako alkoholno piće na bazi žitarica
                     
                  
                        El Salvador
                     
                     
                        Jocote Barón Rojo San Lorenzo
                     
                     
                        Svježe voće
                     
                  
                        El Salvador
                     
                     
                        Loroco San Lorenzo
                     
                     
                        Svježe povrće
                     
                  
                        El Salvador
                     
                     
                        Pupusa de Arroz de Olocuilta
                     
                     
                        Na rešetki pečena plosnata pogača (tortilla) od riže